हंस नगर में सीवरेज डालने के एक माह बाद नहीं बनाई सड़क, लोग बोल हाे रहे हादसे
शहरमें सौ फीसदी सीवरेज पानी प्रोजेक्ट पर काम कर रही त्रिवेणी कंपनी की ओर से सड़कों की खुदाई कर डाली जा रही सीवरेज लाइन से जनता परेशान है। कंपनी ठेकेदार की ओर से सीवरेज लाइन डालने के लिए सड़कें तो खोदी जा रही हैं, लेकिन सीवरेज लाइन डालने के बाद सड़कों की मरम्मत नहीं कराई जा रही है। यही नहीं जिन सड़कों को खोद कर लाइन डाली जाती है, उनके गड्ढ़ों को भी ठीक से नहीं भरा जाता है, जिससे आए दिन हादसे की आशंका बनी रहती है। ठेकेदारों की इसी लापरवाही के कारण जनता की सुविधा के लिए डाली जा रही सीवरेज लाइन अब शहरवासियों के लिए परेशानी का सबब बन गई है। हालात यहां तक पहुंच गए हैं कि परेशान जनता अब अधिकारियों के खिलाफ सड़कों पर उतरने की चेतावनी दे चुके है। इस व्यवस्था से परेशान लोगों ने त्रिवेणी कंपनी के साथ नगर निगम सीवरेज बोर्ड के अधिकारियों के खिलाफ मोर्चा खोलने का ऐलान किया है। वहीं शहर में सीवरेज का कार्य भी काफी धीमी गति से चल रहा है। इलाका निवासियों का कहना है कि वह कई बार मेयर निगम कमिश्नर को लिखित में ज्ञापन देकर उनके इलाके की सड़क बनाने की मांग कर चुके है, लेकिन कोई भी अधिकारी उनकी बात को गंभीरता से नहीं ले रहा है। उनका कहना है कि सड़क पर बड़े- बड़े खड्डे होने के कारण रात के समय हादसे में भी होते है। इलाका निवासी शिव कुमार, शांत राम, शेर सिंह, अमरीक सिंह, भोला सिंह, निर्मल सिंह, मनप्रीत सिंह, सुभाष कुमार, अनीता, श्रीपाल ने बताया कि मेन रोड हंस नगर पर कुछ समय पहले ही नया सीवरेज डाला गया। सीवरेज डालने के बाद उसे बनाया नहीं गया। इसके कारण कई जगहों पर सड़क धंस गई थी। सीवरेज लाइन डालने के बाद यह सड़क नहीं बनाई गई है। उन्होंने मांग कि जल्द से जल्द हंस नगर की मेन रोड बनाई जाए।
hin_Deva hin_Deva